b'\n_START_ARTICLE_\nBorba ili bijeg\n_START_SECTION_\nRadnja\n_START_PARAGRAPH_\nDok se Hoshi dvoji oko svog bolesnog ljubimca pu\xc5\xbea, Reed i Mayweather se brinu zbog Enterpriseovih ciljni\xc4\x8dkih skenera koji nisu poravnani pravilno. Kapetan Archer nare\xc4\x91uje izlazak iz warpa kako bi Reed mogao testirati novu konfiguraciju na nekom od obli\xc5\xbenjih asteroida. Tamo T\xe2\x80\x99Pol detektira nepoznati brod koji se \xc4\x8dini "mrtvim u svemiru". Ona preporu\xc4\x8duje da ne ometaju vanzemaljsku privatnost, ali Archer inzistira na pregledu broda iz blizine kako bi utvrdio tko je zaustavio brod i za\xc5\xa1to._NEWLINE_Unato\xc4\x8d tome \xc5\xa1to je Archer odredio da Sato bude u izvidni\xc4\x8dkoj ekipi, \xc4\x8dasnica zadu\xc5\xbeena za komunikacije, zahtjeva da ostane na brodu kako bi mogla u\xc4\x87i u jezi\xc4\x8dnu bazu podataka. Kapetan odbija taj zahtjev, \xc4\x8dak i nakon \xc5\xa1to ona priznaje da postaje klaustrofobi\xc4\x8dna u svemirskim odijelima. Zajedno sa Reedom, ukrcavaju se na izvanzemaljsku letjelicu, gdje Hoshi otkriva vi\xc5\xa1e mrtvih tijela zaka\xc4\x8denih na cijevi koje izvla\xc4\x8de teku\xc4\x87inu iz njih. Archer \xc5\xbeeli ostati sve dok ne mogu odrediti tko je po\xc4\x8dino ovaj zlo\xc4\x8din, ali ipak slijedi sugestiju T\xe2\x80\x99Pol da odu prije nego \xc5\xa1to se agresor vrati po \xc5\xbertvu._NEWLINE_Sato priznaje Phloxu da ne vjeruje da joj je mjesto u svemiru. Doktor sugerira da se ona i njezin pu\xc5\xbe vrate u sigurnije okru\xc5\xbeenje. Za to vrijeme Archer se dvoumi oko svoje odluke da napusti tu\xc4\x91inska tijela. Kada T\xe2\x80\x99Pol ka\xc5\xbee da se Vulkanci nikada ne bi ukrcali na uni\xc5\xa1tenu letjelicu jer bi to prekr\xc5\xa1ilo njihov kodeks pona\xc5\xa1anja, kapetan dodaje da ljudi imaju svoj kodeks pona\xc5\xa1anja. Nare\xc4\x91uje svojim \xc4\x8dasnicima da obrnu kurs. Na letjelici Axanar, Phlox shva\xc4\x87a da tko god da je ubio ove tu\xc4\x91ince htio je \xe2\x80\x98po\xc5\xbeeti\xe2\x80\x99 njihov triglobulin. Sato prevodi i emitira tu\xc4\x91inski poziv u pomo\xc4\x87._NEWLINE_Tada se vra\xc4\x87aju ubojice, zajedno sa axanarskom letjelicom koja se javlja na Satin poziv u pomo\xc4\x87. Axanarski kapetan u po\xc4\x8detku misli da je kapetan Enterprisea napao njegove ljude, ali Sato je do tada nau\xc4\x8dila dovoljno njihovog jezika da ga uvjeri da su oni samo poku\xc5\xa1ali pomo\xc4\x87i nakon \xc5\xa1to su nepoznati napada\xc4\x8di pobili posadu Axanara. U zahvalnosti, njegov brod spa\xc5\xa1ava Enterprise od agresora. Archer se zahvaljuje Hoshi jer im je pridobila saveznika.'